Андрея Илиев
Полковник се опъва на манипулациите

chitanka.info

Полковник Иванов — известен армейски плейбой в напреднала пубертетна възраст — получи бъбречна криза и бе приет във военна болница.

На визитацията следващия ден лекарят уточни лечението и разпореди на придружаващата го млада и красива като кукла Барби сестра да извърши някакви манипулации.

Иванов — верен на природата си — гледаше повече нея, отколкото слушаше какво се говори. Ето защо бе втрещен, когато, оставяйки сами, сестрата се наведе, сграбчи го за ластиката на нощницата и дръпна надолу. Иванов инстинктивно ги върна обратно. Тя пак надолу. Нашият — упорито нагоре.

Сестрата отчаяно погледна тавана.

— О, Боже! Пречите ми да си върша работата.

— Не може ли докторът?

— Господине, не съм на четиринайсет и уверявам ви, виждала съм наистина впечатляващи неща!

Иванов омекна, затвори очи и изтърпя манипулациите. Когато Барбито бе почти до вратата, той тъжно поклати глава и рече:

— Тежко е… Толкова години аз да свалям гащички, пък сега на мен… И то за манипулации!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.